ประกาศกระทรวงการคลังประกาศกระทรวงการคลังเรื่องหลักเกณฑ์ และเงื่อนไขในการลดอัตราภาษีสำหรับน้ำมันแก๊สโซฮอล์พ.ศ.๒๕๕๑[๑] อาศัยอำนาจตามความในมาตรา ๑๐๓แห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต(ฉบับที่ ๒) พ.ศ. ๒๕๓๔ และประกาศกระทรวงการคลัง เรื่อง ลดอัตราภาษีสรรพสามิต(ฉบับที่ ๘๒) ลงวันที่ ๒๓ กรกฎาคม พ.ศ. ๒๕๕๑ รัฐมนตรีว่าการกระทรวงการคลังโดยอนุมัติของคณะรัฐมนตรีกำหนดหลักเกณฑ์และเงื่อนไขในการลดอัตราภาษีสำหรับน้ำมันแก๊สโซฮอล์ โดยออกประกาศไว้ ดังต่อไปนี้ข้อ ๑ในประกาศนี้เอทานอลแปลงสภาพ หมายความว่าเอทานอลที่ได้ผสมกับน้ำมันเชื้อเพลิงตามสูตรการแปลงสภาพที่กรมสรรพสามิตกำหนดน้ำมันแก๊สโซฮอล์ หมายความว่าน้ำมันเบนซินและน้ำมันที่คล้ายกันที่มีส่วนผสมของเอทานอลแปลงสภาพอยู่ไม่น้อยกว่าร้อยละ๙ โดยปริมาตรข้อ ๒ผู้ประกอบอุตสาหกรรมที่ประสงค์จะขอลดอัตราภาษีสำหรับน้ำมันแก๊สโซฮอล์ให้ปฏิบัติดังนี้๒.๑แจ้งกรรมวิธีการผลิตและยื่นแบบแปลนแผนผังสถานที่ผลิตน้ำมันแก๊สโซฮอล์โดยให้ระบุหมายเลขถังที่ใช้เก็บและความจุของถังเก็บ๒.๒ โรงอุตสาหกรรมที่ผลิตน้ำมันแก๊สโซฮอล์จะต้องติดตั้งระบบ Online Data Systemและต้องปฏิบัติตามระเบียบกรมสรรพสามิตเกี่ยวกับการควบคุมโรงอุตสาหกรรมทำน้ำมันและผลิตภัณฑ์น้ำมันข้อ ๓การรับเอทานอลแปลงสภาพไว้เพื่อผลิตน้ำมันแก๊สโซฮอล์๓.๑การรับเอทานอลแปลงสภาพเข้าเก็บในโรงอุตสาหกรรมให้รวมถึงการเก็บในยานพาหนะที่บรรทุกเอทานอลแปลงสภาพเข้ามาภายในบริเวณโรงอุตสาหกรรมและการรับเข้าเก็บในถังเก็บเอทานอลแปลงสภาพที่แยกต่างหากจากถังวัตถุดิบอื่น ๆ๓.๒ให้ผู้ประกอบอุตสาหกรรมจัดหาสถานที่เก็บเอทานอลแปลงสภาพให้เหมาะสมและปลอดภัยโดยแยกถังเก็บเอทานอลแปลงสภาพ (วัตถุดิบ) ออกจากถังวัตถุดิบอื่น ๆ โดยถังเก็บเอทานอลแปลงสภาพจะต้องผ่านการตรวจสอบรับรองปริมาตรจากกรมสรรพสามิต๓.๓ก่อนการรับเอทานอลแปลงสภาพเข้าเก็บในโรงงานอุตสาหกรรมให้ผู้ประกอบอุตสาหกรรมมีหน้าที่แจ้งเจ้าพนักงานสรรพสามิตผู้ควบคุมโรงงานอุตสาหกรรมหรือเจ้าพนักงานสรรพสามิตแห่งสำนักงานสรรพสามิตพื้นที่ที่โรงอุตสาหกรรมตั้งอยู่ควบคุมการทำลายการคาดลวดประจำตราตะกั่วหรือวัตถุอื่นที่กรมสรรพสามิตเห็นชอบที่ปากภาชนะบรรจุเอทานอลแปลงสภาพเพื่อตรวจรับปริมาณเอทานอลแปลงสภาพว่าตรงตามใบกำกับการขนเอทานอลแปลงสภาพหรือไม่และแจ้งให้เจ้าพนักงานสรรพสามิตผู้ควบคุมโรงงานผลิตเอทานอลทราบโดยผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp://www.excise.go.thข้อ ๔การผลิตและจำหน่ายน้ำมันแก๊สโซฮอล์ให้ผู้ประกอบอุตสาหกรรมแยกถังน้ำมันแก๊สโซฮอล์ที่ผลิตได้ออกจากถังน้ำมันและผลิตภัณฑ์น้ำมันอื่นทั้งนี้ ถังบรรจุผลิตภัณฑ์น้ำมันแก๊สโซฮอล์จะต้องผ่านการตรวจสอบจากกรมสรรพสามิตตามระเบียบกรมสรรพสามิตเกี่ยวกับการตรวจสอบปริมาตรความจุภาชนะเก็บน้ำมันและผลิตภัณฑ์น้ำมันข้อ ๕ให้ประกอบอุตสาหกรรมจัดทำบัญชีและงบเดือนดังนี้๕.๑ บัญชีประจำวันแสดงการรับและการจ่ายวัตถุดิบ(ภษ.๐๓ - ๐๕) เก็บไว้ที่โรงอุตสาหกรรม๕.๒ บัญชีประจำวันแสดงการผลิตและจำหน่าย (ภษ. ๐๓- ๐๖) เก็บไว้ที่โรงอุตสาหกรรม๕.๓ งบเดือนแสดงรายการเกี่ยวกับวัตถุดิบ การผลิตการจำหน่าย และยอดคงเหลือสินค้า (ภษ. ๐๑ - ๔๒)ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่ ๑๕ ของเดือนถัดไปโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ๖ในกรณีผู้ประกอบอุตสาหกรรมมิได้ปฏิบัติตามประกาศนี้ข้อใดข้อหนึ่งให้ถือว่าน้ำมันแก๊สโซฮอล์นั้นไม่ได้รับสิทธิในการลดอัตราภาษีน้ำมันแก๊สโซฮอล์ผู้ประกอบอุตสาหกรรมมีหน้าที่ต้องชำระภาษีในอัตราภาษีน้ำมันเบนซินชนิดไร้สารตะกั่วพร้อมเบี้ยปรับและเงินเพิ่มตามที่มีความรับผิดในอันจะต้องเสียภาษีเกิดขึ้นนอกจากนี้กรมสรรพสามิตอาจพิจารณายกเลิกสิทธิในการอนุญาตให้เป็นผู้ผลิตน้ำมันแก๊สโซฮอล์ข้อ ๗ให้อธิบดีกรมสรรพสามิตรักษาการตามประกาศนี้และมีอำนาจวินิจฉัยตีความตามหลักเกณฑ์การปฏิบัติตามประกาศนี้ข้อ ๘ประกาศนี้ให้ใช้บังคับตั้งแต่วันที่๒๕ กรกฎาคม พ.ศ. ๒๕๕๑ เป็นต้นไปประกาศณ วันที่ ๒๓ กรกฎาคม พ.ศ. ๒๕๕๑สุรพงษ์สืบวงศ์ลีรัฐมนตรีว่าการกระทรวงการคลังปริยานุช/ผู้จัดทำ๒๙กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๒๑ ง/หน้า ๒๕/๒๔ กรกฎาคม ๒๕๕๑